gentaiscool/nusaparagraph_topic huggingface dataset:
Di Ecopark Curug Tilu harita masih anyaran di buka, jadi masih aya nu di barangun jang tempat penginapanna bisi aya nu orang jauh atawa luar kota bisa sakalian sewa tempat penginapan. Geus ti parkiran, bakal ngaliwatan lorong gede jeung digigir-gigirna teh aya gerobak nu jarualan dahareun. Tuluy geus ngaliwatan eta bakal nempo panggung keur karaokean, di sabeulahna aya curug leutik jang tempat foto. Didinya oge aya balong nu aya laukan, urang bisa maraban lauk ku cara meuli parabna geus disadiakeun di hareupeun balongna, tinggal tendeun duitna dina wadah da euweuh penjagana. Loba tempat diuk permanen oge nu geus disadiakeun sabab bakal cape kukurilingan. Tempatna oge lumayan lega. Aya khusus tempat ulin jang barudak leutikna oge.

Topic: leisures
Carita rakyat nyaeta carita nu asalna ti berbagai daerah di Indonesia. Caita rakyat di Indonesia biasana ngandung pesan moral nu kentel, oge biasana berkaitan jeung hiji tempat. Aya hij pendapat nu ngungkapkeun yen carita rakyat teh dijieun ku kolot baheula tujuanna jang miara atawa ngarawat hiji tempat supaya ulah di rusak atawa diganggu, mantak eta dina kisahna sok aya mawa unsur-unsur magis. Tuluy pesan moral nu ditepikeun oge teu sabarangan, mapatahan bener-bener supaya jalma te kudu urut kana aturan termasuk nurut kanu jadi kolot. Ulah nepi ka ngalanggar aturan komo nepi ka ngabogaan sipat sombong mah. Tidieu urang bisa paham yen carita rakyat teh masih keneh sasuai jeung kahirupan ayeuna dina segi pesan moralna. Ku kituna, yuk cobi pahami unggal pesan nu disampaikeun lewat carita rakyat!

Topic: culture & heritage
Generasi zaman ayeuna mah seuseueurna leuwih milih jadi pengusaha dibandingkeun jadi karyawan atawa pegawai. Komo didukung ku kacanggihan teknologi mah usahana ge gampil. Seueur nu promosi usahana lewat media online, malahan mah seueurna nu dina marketplace. Salian bisa leuwih hemat anggaran, bisa oge leuwih hemat tanaga jeung waktu. Terus jangkauan promosi dina media online mah leuwih kena ka masyarakatna. Ditambah deui lewat marketplace mah teu kena pajak mun ngalapak teh, teu kudu nyewa tempat atau nyewa karyawan. Pengusaha digital atawa online teh jadi pilihan terbaik jang muka usaha di zaman kiwari nu serba canggih. Mantakna kudu ngarti kana kabutuhan masyarakat tuluy neangan celah jang pemasaranna.

Topic: business
Baheula mah pas mimiti muka mini caffe mah ngan jualan, ngan hayang mayar wae, kudu mayar, kakara meuli, nepi ka ahir bulan ngarasa “mana duitna. , kumaha atuh nya kitu wae" kuring sering ngetok modal atawa mayar kios bulanan. Ti dinya kuring diajar ngokolakeun duit jualan ku cara sorangan. Saban poe sok ngitung panghasilan kotorna, jaman harita masih manual, ari pesenan poe ayeuna mah ditulis sabaraha modalna, duitna sabaraha, untung sabaraha. Tuliskeun unggal pengeluaran keur kaperluan jualan, contona mah mini caffe, meureun waragadna galon, tisu, alat-alat beberesih, contona superpell, sinar panonpoé, jsb. Nyaan campur aduk-aduk sabab engke duit jualanna mah. jelas, anjeun tiasa "nyaho" minus atanapi kaleuwihan.

Topic: business
Poe ayeuna abdi bade jogging sareng rerencangan ka Kiara Payung. Ieu teh tos direncanakeun na mah tos lami pisan, nembe tiasa kalaksanakeun ayeuna. Abdi tuluy siap-siap nungguan di BGG. Pas jam opat sore teh nembe mulai nanjak jogging ka Kiara Payung. Jogging na teh santai da sabab bari ningalian perubahan di lingkungan sakitar. Ti BGG dugi ka kompleks perkemahan Kiara Payung teh kaitung opat puluh lima menit. Nepi teh jam lima kurang saparapat. Geus nepi tujuan mah rehat heula bari olahraga statis di komplek perkemahanna. Beres sagala rupa olahraga teh tuluy we ngobrol bari nikmati pamandangan sore di jembatan tol Cisumdawu nu aya di Kiara Payung. Awak teh asa harampang pisan mun tos jogging mah, asa ngeunaheun jeung seger pisan. Beres istirahat, langsung we uih deui ka BGG bari leumpang.

Topic: sports
Rumah adat di Indonesia aya di unggal provinsi jeung masing-masing gaduh ciri khas nu unik beda jeung nu lainna. Rumah adat ieu teh jadi salah sahiji hal nu ngarepresentasikeun kabudayaan suku satempat. Masing-masing gaduh bentuk unik nu ngandung siloka ajaran jeung tradisi suku adatna. Aya rumah Gadang ti suku Minangkabau, aya rumah Joglo ti suku Jawa, aya rumah Hanoi ti suku Dani, rumah Sunda ti suku Sunda, jeung loba deui nu sejenna. Hal ieu jadi kakayaan budaya di Indonesia nu nepi ka ayeuna masih eksis. Malah sababaraha rumah adat jadi destinasi wisata budaya nu diminati pisan ku wisatawan lokal nepi ka wisatawan internasional. Ku kituna, urang salaku warga Indonesia kedah ngajaga ieu kaberagaman teh ku cara ngalestarikeun nana.

Topic: culture & heritage
Sabab gawe di kantor mah di jero rohangan, biasana geus di pasang AC. Tapi sabenerna urang teu kuat kana AC teh, jadi urang sok mawa jaket ngameh teu tiris. Ditambah posisi meja gawe urang teh handapeun pisan AC. Meja gawe urang di sekat-sekat jeung nu sejen, tapi mun urang tanggah saeutik mah bakal katinggali nu sejenna oge. Di gigir meja gawe, aya jendela anu nyanghareup ka jalan. Mun keur bosen urang sok nangtung dina deukeut jendela. Atawa mun keur rada tunduh sok buru-buru ka cai jang tamas, atawa ninyuh cai kopi di dapur ngameh cenghar deui. Korsi diukna empuk jadi diuk lila oge teu nepikeun ka nyeuri bujur.

Topic: business
Anyar-anyar ieu teh, seueur jalma anu mimiti ningali dunya bisnis tibatan janten karyawan perusahaan. Kasuksesan kauangan anu tiasa dimeunangkeun tina ngawangun usaha sorangan teh nyorong jalma-jalma pikeun milih ngamimitian usaha sorangan. Seueur carita kasuksesan para pangusaha anu berjuang ti nol sareng kedah ngalangkungan jalan anu panjang sareng berliku tur ngahadapkeun loba rintangan sateuacan tungtungna ngahontal kasuksesan anu tiasa janten inspirasi pikeun anjeun anu hoyong nyobian dunya kewirausahaan. Mémang loba nu nyebutkeun yen teu kabéh jalma boga bakat pikeun jadi wirausaha, tapi ditilik tina carita-carita parap pengusaha nu tos sukses, tiasa dicindekkeun yen kasuksesan teh hasil gawe teuas, lain saukur bakat.

Topic: business
Nalika urang mutuskeun rek nikah jeung hirup duaan jeung pasangan, urang teh lain nyatukeun kuring jeung anjeun hungkul. Tina pernikahan teh urang bakal nyatukeun dua kulawargi ageung. Jadi hubungan urang jeung dua kulawargi oge kudu baik, kitu oge jeung pasangan urang. Sok aya jalma anu geus nikah teh mikirna peran kulawarga khusuna kolot teh geus teu boga hak deui. Pamikiran kieu teh pamikiran anu lepat, justru dukungan ti kolot teh boh kolot urang, boh kolot pasangan urang bakal janten kakuatan utama keur kabeh pasangan anu butuh kana pertimbangan dina kahirupan pernikahanna. Urang ulah ngajadikeun pernikahan teh halangan jang babakti ka kolot, kajeun urang geus boga budak engke, urang teh angger anak ka kolot teh.  


Topic: slice of life
Jalan ka Mercury Hill langkung heureut. Lamun asup ka warga kampung, lebar jalanna paling loba ngan saméter. Teu cocog pikeun mobil. Sanggeus padumukan, tuluy némbongan kebon-kebon héjo anu dicaritakeun ku indung tadi. Ema teu bohong. Sajauh panon bisa ningali, sayuran, lolobana dina bentuk daun handap, mekar. Aranjeunna disiram ku cai ngagolak tina bedil semprot. Cai asalna tina mata air anu ngalir ngaliwatan saluran irigasi leutik, teras dikumpulkeun dina balong di sisi kebon. Upama aya kecap anu bisa ngagambarkeun suasana waktu harita, nya éta: solemn. Méméh surup, angin ngahiliwir beuki tiis. Malah di cakrawala, cahaya caang mimiti luntur, ninggalkeun corétan oranyeu anu nyampur jeung héjo tina sayuran. Patani di sawah buru-buru turun. Aranjeunna ngabagéakeun kami, kedip-kedip imut haneut. Ah, adem ayem suasana peuting éta. Tukangeun kebon sayur, Gunung Ciremai nangtung anggun. Dina awakna kasaput leuweung héjo. Angin tiis turun tina lampingna

Topic: leisures
Seblak mangrupa dahareun atawa jajanan nu hampir kabeh resepeun, rasa na nu enak kurupuk nu di godog jadi kenyal di tambah sayur biasana sawi hejo atawa sawi bodas nu seger terus di tambah sagala toping saperti bakso, sosis, endog, daging hayam jeung ceker di hijikeun jeung kuah nu gurih jeung lada sarta aya asa amis na saeutik jadi rasa nu istimewa matakna loba nu ngajadikeun seblak dahareun favorite na. Seblak ge lengkap vitamin na sabab aya sayur jeung protein na. Harga seblak ge kaitung murah tergantung meuli na seblak ku kumaha harga seblak rupa -rupa biasana aya nu ti harga lima rebuan nepi ka dua puluh rebuan.

Topic: food & beverages
Perkembangan alat musik Sasando terus ti jaman ka jaman, nepi ka bentuk senarna robah sarta kualitas sorana ningkat. Fifik geus pindah tina tulangan daun lontar, kulit awi jadi tali kawat, senar tunggal jadi senar ganda, akustik jadi alat elektronik, gong sasando nepi ka sasando biola.Kamekaran ieu mangrupa wujud parobahan Sasando salaku alat musik tradisional anu ngagabungkeun téknologi modern. Kamampuhan sareng karep pikeun ngarobih Sasando ngagambarkeun kapribadian sareng etos kerja masarakat Rote anu dinamis pisan dina musikna. Tapi ku kitu na ge sora nu di hasilkeun ku alat musik tradisional sasando tetep sarua tetep unik jeung merdu teu ngarubah kualitas sorana.

Topic: culture & heritage
Nabi Musa meulah laut, nabi Musa Alaihi Sallam ngumpulkeun Bani Israil pikeun indit ka Palestina. Fir'aun anu terang kaburna langsung buru-buru nyusul aranjeunna kalayan pasukan anu ageung. Nalika Musa AS dugi ka Laut Beureum sareng Bani Israil, katingal Fir'aun nuju nuju ka aranjeunna sareng aranjeunna yakin yén aranjeunna bakal dipaéhan, tapi Nabi Musa AS neunggeul cai laut ku tongkatna teras cai beulah. , ngajadikeun jalan garing. Jalma meuntas aman. Nalika Firaun ningali jalan, anjeunna diasupkeun ka laut mimpin pasukanana. Tapi nalika Fir'aun aya di tengah laut, cai muka ujug-ujug nutup deui Firaun jeung pasukanana. Firaun tilelep jeung baladna tantarana sarta maraot.

Topic: religion
Pas aya kawinan babaturan di Bogor, urang kaditu naek beus sorangan. Sabab Bogor Jakarta padeukeut, jadi urang, Raihani, Seni, Ipeh, Amel ngarencanakeun ulin ka Jakarta, tapi ari si Amel mah emang orang Jakarta. Beres kawinan arurang langsung naek LRT ti stasiun Bogor ka Stasiun Pasar Senen bari kaayaan hujan jeung geus peuting. Didinya arurang dahar soto heula, sabab lapar. Lajeng mesen Grabcar ka imah si Amel, lantaran geus peuting jadi mondok heula sapeuting. Isukna arurang diajak jalan-jalan ku si Amel, siga naek Transjakarta jeung MRT. Arurang turun di Blok-M sakalian dahar di Solaria pesen sangu goreng. Peutingna kabeh papisah balikna, urang jeung Raihani mah satujuan ka Bandung, tapi beda beus. Jujur ieu liburan nu paling berkesan, sabab ieu pertama kali na urang ka Jakarta jeung pertama kali na urang naek MRT.

Topic: leisures
Kamari urang jeung babaturan di haja hayang ulin ka tempat wisata nu teu jauh ti imah bis di sebut deukeut imah aya tempat wisata atawa anu biasa di sebut hidden gems nyaeta kampung kahuripan. Urang jeung babaturan mangkat isuk keneh supaya nepi kaditu can pati rame. Jalan ka kampung kahuripan ti imah sakitar tilu puluh menit atawa satengah jam. Lumayan dekeut emang masih ka etang kampung kahuripan teh sa kecamatan jeung imah. Pas geus nepi didinya urang jeungbabaturan meuli tiketn heula terus bisa langsung asup. Di jero kampung kahuripan aya loba tempat nu alus pikeun di foto foto pemandangan na endah udarana ge sejuk. 

Topic: leisures
Kabeh agama ngajarkeun kabeneran jeung kabijakan kabeh agama bageur ngajarkeun kasih sayang silih asak ilih asuh agama anu di aku di indonsia aya genep nyaeta, islam, kristen protestan, kristen katolik, hindu, budha jeung konghucu. Kabeh agama boga kitab sucina masing masing. Islam kitab suci na Al Quran, kristen protestan jeung kristen katolik kitab sucina al kitab, hindu kitab sucina weda, budha Tripitaka jeung terakhir kitab suci umat konghucu nyaeta Si Shu. Indonesia teh negara demokrasi jeung toleransi ka umat beragama, urang kabeh sarua teu mandang agama na. Boga babaturan nu salian ti slam ge basa wae da urang biasa hidup berdampingan asal ulah saling ribut kudu saling jaga jeung  toleransi supaya hirup tenang.

Topic: religion
Hal katilu anu urang kéngingkeun nalika damel di kantor nyaéta ngartos seluk beluk dunia bisnis. Sisi tambah séjén tina padamelan kantor nyaéta tina sisi bisnis perusahaan tempat anjeun damel. Kusabab anjeun langsung kalibet dina éta, tangtu anjeun bakal leuwih paham ngeunaan seluk beluk ieu widang, utamana dina posisi anjeun. Salaku conto, padamelan kantor anu anjeun lakukeun nyaéta dina widang distributor mesin cetak digital. Janten anjeun tiasa ningali yén aya seueur jinis percetakan digital, anu bahkan tiasa nyitak dina kaca sareng kai. Salian ti éta, anjeun ogé mimiti ngartos tren sareng target pasar bisnis, ogé supplier sareng pesaing anu tos aya. Janten di daérah anu tangtu nalika damel di kantor pasti ngajantenkeun jaringan anjeun langkung saé sareng langkung lega, masihan aksés pikeun anjeun diajar langkung seueur.

Topic: business
Zaman kiwari, seueur nu ngabudidayakeun buah naga di pakarangan bumi. Buah naga jadi salah sahiji buah-buahan karesep budak ngora jeung kolot sakalian. Disebut buah naga sabab bentuk na buleud tur aya kulit sisikan nu mirip jeung sisik naga. Warna kulitna kayas semu ungu pai tos kolot atanapi asak. Mun dibeulah, jerona warna ungu pisan tur reuteum ku siki warna hideung. Tapi aya oge buah naga anu jerona warna bodas tur reuteum ku siki nu warna hideung. Duanana sarua ngeunahna, sarua gizi jeung khasiatna. Buah naga nu jerona bodas bisa kabilang jarang aya di pasar, benten jeung buah naga nu eusina ungu. 

Topic: food & beverages
Urang tangtos terang, ngonsumsi buah seger langkung sae tibatan ngonsumsi buah kaleng kusabab kandungan gizi anu langkung seueur. Buah seger dipetik asak dina tangkal, ku kituna kandungan gizi anu leuwih seueur dibandingkeun jeung buah anu geus diolah atawa disimpen dina kaleng. Buah kaleng biasana dipasteurisasi atanapi diawetkeun ku sababaraha cara pikeun manjangkeun umur kedaluarsana, anu tiasa nyababkeun leungitna sababaraha gizi anu aya di jerona. Sajaba ti eta, buah utuh oge leuwih seger rasana tur leuwih nguenah batan buah kaleng nu geus disimpen lila. Sajaba ti eta, ngonsumsi buah seger oge bisa mantuan ngajaga kasehatan awak urang sabab ngandung vitamin sarta mineral anu diperlukeun ku awak urang. Janten, upami anjeun hoyong ngajaga kasehatan sareng minuhan kabutuhan gizi anu cukup, hayu urang langkung seueur nuang buah seger tibatan buah kalengan.

Topic: food & beverages
Nyieun roti di imah ngagaduhan seueur kaunggulan tibatan ngagaleuh roti di toko. Kahiji, nyieun roti di imah bisa ngahemat artos. Roti anu dijieun di bumi biasana langkung mirah tibatan roti anu dipeser di toko, khususna upami anjeun meser bahan-bahanna seueur. Kadua, ngadamel roti di bumi tiasa ngabantosan anjeun ngontrol kualitas bahan anu dianggo. Anjeun tiasa milih bahan anu langkung sehat sareng kualitas anu pangsaena, sapertos tipung gandum organik atanapi mantega anu teu ngandung pangawet. Katilu, nyieun roti di imah bisa jadi kagiatan anu pikaresepeun. Anjeun tiasa ngarasakeun proses nyieun roti bari ngalakukeun sababaraha aktivitas fisik, kayaning nyampur adonan atawa motongan roti. Janten upami anjeun hoyong ngahémat artos, kontrol kualitas bahan anu anjeun anggo, sareng nikmati kagiatan anu pikaresepeun, cobian ngadamel roti di bumi. Anjeun pasti bakal ngarasakeun mangpaatna.

Topic: food & beverages
Salah sahiji kadaharan ti Jawa Barat anu teu kalah populer nyaéta cirambay. Kadaharan ieu mimiti janten viral saprak resep sareng ulasanna muncul dina sababaraha média sosial. Cirambay nyaéta jenis mi anu dijieun tina tipung tapioka jeung tipung gandum. Ciri khas kadaharan ieu nyaéta rasana anu lada ditambah rasa amis saeutik kawas kadaharan Sunda dina umumna. Cirambay teh singgetan tina aci rambay. Olahan aci ieu dijieun siga mie sangkan karasa leuwih unik jeung metot dibandingkeun katuangan khas Jawa Barat lianna nu dijieun tina aci. Dina basa Sunda, kecap cirambay hartina cipanon dina panon. Rasa lada tina kadaharan ieu ngabngkitkeun napsu, sahingga ladana ngajadikeun urang ngeclakan cipanon. Mie lada ieu biasa dijual di Tasikmalaya, Garut, Bandung jeung kota-kota sejenna di Jawa Barat. Lamun di Jabodetabek mah lolobana aci rambay teh masih dijual online. Penggemar kadaharan ieu lain ngan ukur urang Jawa Barat hungkul, tapi jalma-jalma ti sagala rupa daérah ogé resep kana ieu kadaharan.

Topic: business
Dahareun nu loba jeung terkenal di indonesia nyaeta nasi padang, masakan padang anu has ti sumatera barat, dahareun ieu loba pisan di pikaresp ku batur. Warung nasi padang loba pisan aya dimana mana baabri di panggihan. Saking enak jeung loba nu resepeun warung nasi padang oge aya nu nepika buka di luar negeri. Sabenerna nasi padang nya  nyaéta sangu bodas biasa anu disajikeun ku rupa-rupa lauk has etnis Minangkabau Indonésia. Kecap padang nujul ka ibukota propinsi Sumatera Barat Padang. Nasi padang nyaéta hidangan prasmanan kumplit jeung daging, lauk, sayuran jeung kadaharan lada didahar. Réstoran Padang biasana dicirian ku wangunan gaya Rumah Gadang (hateup lonjong jeung melengkung) dilengkepan ku gaya tampilan jandela nu has. penyajian nasi padang biasana diwangun ku piring jeung mangkok nu ditumpuk samodél kitu, disusun jeung dieusi ku rupa-rupa masakan. Réstoran Padang, utamana nu ukuranana leutik jeung sedeng, biasana maké ngaran dina basa Minang

Topic: culture & heritage
Kawas pedang, keris oge senjata anu seukeut. Sanajan kitu, keris leuwih sinonim jeung budaya Indonesia. Cenah mah keris geus aya ti 100 taun ka tukang. Wangun keris has pisan sahingga gampang dibedakeun jeung senjata seukeut anu sejenna. Ujung keris seukeut tur muncuguk, beuki lega ka dasarna. Bagian ujungna biasana muringkel sareng gaduh serat logam anu terang. Jaman baheula, keris dijadikeun senjata perang. Tapi kiwari, keris leuwih loba dipake salaku pelengkap pakean tradisional. Keris oge mineng janten barang koleksi. Sanajan kitu, ieu pusaka tetep mibanda ajaran luhung budaya Indonesia. Pamakean keris sumebar ka masarakat anu kungsi cicing di  Majapahit, nyaeta Jawa, Madura, Nusa Tenggara, basisir Kalimantan, sabagian Sulawesi, nepi ka Sumatra.

Topic: culture & heritage
Gawé di kantor téh loba kasusah. Biasana mun balik telat jeung capé. urang kudu pinter ngatur keuangan, gaya jeung hubungan. Tong cape gawe tapi boros jeung ulah ngarasakeun hasilna engke. Seueur kasus sapertos kieu. Nuturkeun gaya tapi ngabareuhan jeung CC ngabareuhan. Upami anjeun hoyong tuang anu standar sareng nikmat, aya Grabfood. Sanajan éta promo. Lamun hayang jadi super ekonomis jeung cageur, mawa dahar beurang. Karyawan anu masih dina tingkat éntri biasana mawa tuang siang ti bumi. Sehat bergizi. Millennials sareng gen z damel di dieu, khususna anu gaduh prinsip 'gaya heula, pikir engké'. Tingkat setrésna sami sareng Sudirman, khususna upami jam 5 sonten dugi ka jam 9 wengi. Mobil rada obah oge alhamdulillah. Rata-rata karyawan mulih naék mobil jam 7 jeung 8 peuting sangkan teu macét.

Topic: business
Angklung mangrupakeun pakakas musik tradisional anu asalna asli ti Indonesia. Dijieunna tina awi sarta wangunna siga iteuk, angklung gaduh sajumlah awi anu ukuran na benten. Unggal awi boga liang di handapna, nu bisa dieusian ku cai. Lamun diputer, awi bakal ngageter sarta ngahasilkeun nada anu beda. Angklung biasana dicoo ku sababaraha urang babarengan pikeun ngahasilkeun musik anu harmonis. Di Bandung aya tempat kanggo diajar angklung sareng wisata budaya, nyaeta Saung Angklung Udjo. Tempat ieu janten tempmat anu kasohor pisan di kalangan turis mancanegara. Angklung dimaenkeun ku ngoyag-oyag nepikeun ngahasilkeun sora. Nada anu dihasilkeun angklung nyaeta do re mi fa sol la si do.

Topic: culture & heritage
Camilan nu dipikaresep ku didieu nyaeta puding nu dieusian ku buah-buahan. Tekstur na nu kenyal teu teuas ngajadikeun ieu camilan kenging perhatian leuwih ti camilan amis nu sejenna. Puding nu eusina buah-buahan biasa dicetak ngabentuk jiga es krim tuluy dicolok make stik es krim. Bentukna segi panjang pipih, dijerona aya potongan buah-buahan jiga apel, buah naga, atawa melon. Warna na rupa-rupa kumaha rasana. Upami rasa cokelat nya warna na cokelat, upami rasa melon nya warna na hejo, kitu oge mun rasa buah nya warna na bakal oren. Saloyang citakan mahi ku genep stikeun. Biasana puding buah-buahan mah sok rea nu make warna hejo, nyaeta rasa melon supaya buah-buahan na caang katingali saban diacungkeun teh.

Topic: food & beverages
Faktor kasuksésan wirausaha anu kaopat nyaéta tiasa ngartos target pasar. Ngartos target pasar ieu ogé mangrupikeun salah sahiji faktor pikeun kasuksésan wirausaha anu kedah dipertimbangkeun ti mimiti. Sadaya usaha anu anjeun lakukeun bakal aya gunana upami tétéla anjeun parantos nyetél target pasar anu salah pikeun produk anu anjeun hasilkeun. Kalima, boga jaringan anu lega. Ngabogaan jaringan atanapi jaringan anu lega bakal ngagampangkeun anjeun ngalaksanakeun strategi pemasaran. Jaringan ieu tiasa dina bentuk hubungan kulawarga, silaturahim, sareng ogé bisnis. Kagenep, bisa méré palayanan anu panghadéna. Pondokna, kewirausahaan mangrupikeun hal anu anjeun lakukeun sorangan. Janten, anjeun ogé kedah ngartos yén dina hal jasa, anjeun bakal ngalakukeunana sorangan. Katujuh, anu mibanda aspék inovasi jeung kréativitas anu luhur. Sakumaha anu dibahas di luhur, upami anjeun henteu tiasa nuturkeun jaman ku ngainovasi produk, bisnis anjeun bakal ditinggalkeun ku pesaing. Pikeun ngalaksanakeun rupa-rupa inovasi ieu, anjeun kedah gaduh kréativitas anu luhur sareng henteu terbatas.

Topic: business
Para barudak lalaki Ashabul Kahfi ninggalkeun kota tempat maranehna cicing jeung nyumput di guha pikeun ngabela iman maranehanana. Aranjeunna nyumput di Gua Rajib anu perenahna kira-kira 8 kilometer ti Amman, Yordania. Pas nuju di jalan ka guha, aranjeunna papanggih anjing ngaranna Qathmair anu oge nuturkeun aranjeunna. Di eta guha, para barudak lalaki dina carita Ashabul Kahfi tiasa bebas ibadah ka Alloh sakaligus menta panyalindungan sangkan ulah diudag-udag ku prajurit Raja Daqyanus. Kalayan ijin ti Gusti Allah SWT, Allah oge nutup pangdenge jeung paningal para barudak lalaki eta sangkan sare sing lila. Dicaritakeun, aranjeunna sare nepikeun 309 taun lilana di jero guha. 

Topic: religion
Sanaos pamarentah parantos ngaluarkeun parentah damel ti bumi atanapi work from homei (WFH), nyatana masih aya pagawe anu damel di kantor. Samemeh aya wabah korona, Bambang ngagunakeun moda angkutan beus TransJakarta unggal poe ka kantor. Tapi, lantaran kantorna teu nerapkeun sistem WFH, Bambang ti minggu kamari naek sapedah motorna. Henteu ngan ukur naek motor, Bambang oge dilengkepan ku lawon anu nutupan sungut sareng irung sareng sarung tangan. Bambang ngaku yen nepi ka ayeuna manehna can boga masker. Salah sahiji alesan Bambang teu naek angkot teh lantaran hariwang panggih jeung batur. Bambang ngaharepkeun kantorna tiasa ngaberlakukeun dael ti bumi janten manehna teu kudu iinditan.

Topic: business
Radio mangrupakeun salah sahiji alat komunikasi anu aya ti zaman baheula. Komunikasi dina radio disampaikeun na sati arah, jadi ngan bisa didangu hungkul. Radio teh mimiti perkembangan na mah bentuk na gede pisan, makin kadieu makin alit nepi ka bisa dibawa ka mana-mana. Di salah sahiji juru na teh aya antena anu fungsina nangkap sinyal radio. Di payunna aya lobang speaker jeung tombol. Tombol na teh aya nu paranti ngahurungkeun jeung mareuman radio, ngatur volume, jeung ngatur channel siaram radio. Biasana tombol ngatur channel atawa gelombang mah bentukna buleud tuluy diputer ka kenca atawa ka katuhu sasuai kahayang. Mun tukang na mah aya wadah batre badag nu bisa dibuka jeung ditutup.

Topic: technology
Sukro salah satu makan sunda yang cukup terkenal. Sukro teh singkatan ti suuk di jero. Sukro bisa di sebut salah sahiji dahareun  khas ti tanah sunda, sukro di jieun na tina kacang suuk nu di bulen ku tipung terus di goreng nepi ka garing. Suro bisa di sipen lila lantara proses nyiena ge lila. Sukro bisa di jadikeun dahareun camilan atawa lauk dahar sangu atawa mie sabenerna da rasa na nu gurih jeung renyah bisa jadi gaganti kurupuk. Harga sukro anu kaitung murah jeung cocok di dahar di sagala cara jeung suasana ngajadikeun cemilan sukro tetep aya nepi ka ayeuna. 

Topic: food & beverages
Nyiptakeun babaturan dugi ka sepuh mangrupikeun hal anu berharga sareng jarang. Lamun hiji bisa ngajaga hubungan silaturahim pikeun taun komo hirupna, eta hiji hal pisan husus tur berharga. Karasa pisan jeung nyaman lamun batur boga sobat nu salawasna aya di gigireun urang sepanjang waktos. Aya seueur momen berharga anu tiasa urang bagikeun sareng rerencangan urang, naha eta gumbira atanapi duka, sareng tiasa silih rojong sareng nguatkeun dina kaayaan susah. Babaturan anu langgeng oge masihan urang rasa stabilitas sareng kanyamanan dina kahirupan. Aranjeunna ngartos pisan ka urang, terang naon anu ngajadikeun urang bagja sareng naon anu ngajadikeun urang sedih. Aranjeunna nampi urang salaku urang sareng henteu pernah nangtoskeun urang ku naon anu urang gaduh atanapi henteu.

Topic: slice of life
Gunung Tangkuban Parahu jadi salah sahiji wisata andalan Jawa Barat. Gunung Tangkuban Parahu tos katelah di saluruh Inonesia dugi ka mancanagara. Lokasina aya di perbatasan Bandung jeung Subang. Akses jalan na gampil da sisi jalan raya jeung akses ka kawahna tos sae, tiasa lebet mobil. Pamandangan kawahna endah pisan. Sapanjang biwir kawah aya akses jalan mangrupa tangga ngurilingan kawah, jadi pengunjung bisa popotoan di biwir kawah. Fasilitas na oge kaitung lengkap, aya kamar cai, pusat oleh-oleh, masjid, jeung information center. Penataan tempat na oge tos rapih pisan, jadi pengunjung bisa nyaman nikmati pamandangan kawahna. Harga tiket masukna oge masih kajangkau ku sagala kalangan, kur dua puluh lima rebu saurang. Ieu tempat wisata teh emang wajib pisan dilongokan, tong ukur sakali. Kaendahannana moal aya di tempat lain mah.

Topic: leisures
Cara ngameh produk nu ku urang jual di online menarik jang pelanggan meh meuli. Nu kahiji pastikeun gambar produkna alus jeung jelas. Lantaran pastina calon nu rek meuli bakal ninggali heula fotona samemeh ngaklik produk nu ku urang pajang, nah supaya diklik pastikeun fotona jelas jeung alus. Nu kadua eusian deskripsi produkna sacara lengkap. Biasana di deskripsi produk ngeusian ngaran atawa judul produk, ukuran, pilihan warna, detal bahan anu digunakeun, mun aya masa kadaluarsa oge cantumkeun, pokona mah sacara rinci. Nu katilu ulah poho cantumkeun oge beurat produk jeung ukuranna. Ieu penting ngameh mere gambaran anu leuwih jelas kanu rek meulina. Jadi maranehna bisa meuli produk luyu jeung kabutuhan.

Topic: business
Mun nuju mampir ka kota Bogor, tong hilap kedah pisan nyobian asinan bogor. Ieu tuangeun teh dipikaresep pisan ku sabagean besar masyarakat sabab rasana nu unik. Tuangeun ieu mangrupa samacam rujak nu dikuahan make kuah asinan cuka. Asinan bogor dijieunna tina sayuran jeung bungbuahan dihijikeun tuluy oge make kacang tanah. Tah rasa kuahna nu mantak beda mah, kuah rujak cuka nu direka-reka jadi seger pisan. Komo mun tengah poe mah ieu teh wajib pisan jadi tuangeun supaya seger jeung teu jangar. Tong hilap nya, upami ka Bogor teh cobian asinan Bogor, dijamin bakal deudeuieun geura. Yuk ah urang serbu ieu tuangeun!

Topic: culture & heritage
Piala Thomas atau disebut oge Thomas Cup nyaeta kajawaraan badminton internasional pikeun nomer tim lalaki anu diayakeun unggal dua taun. Mimitina ieu kajawaraan dilaksanakeun unggal tilu taun. Tapi ti taun 1982 nepi ka ayeuna, kajuaraan tim putra ieu dilaksanakeun unggal dua taun. Nami kajawaraan ieu asalna tina nami Sir George Alan Thomas, tilas Presiden IBF sakaligus pamaen badminton ti Inggris anu nyumbangkeun piala taun 1939. Piala Thomas mangrupakeun kajawaraan pangkolotna anu diayakeun ku IBF. Kajuaraan kahiji dilaksanakeun dina 1948-1949. Taun eta, 10 nagara miluan dina turnamen ieu nyaeta Kanada, Denmark, Inggris, Perancis, Irlandia, Bosnia, Amerika Serikat, India, Malaya jeung Swedia. 

Topic: sports
Tah, ayeuna mah kangge pala wargi Tasikmalaya nu teu gaduh kandaraan kangge ka Galunggung teu kedah riwan. Sabab ayeuna mah aya bus pariwisata khusus nyaeta Bus Galunggung nu mangrupakeun hibah ti pamarentah Jabar dalam rangka ningkatkeun potensi wisata nu aya di Tasikmalaya. Bus ieu beroperasi di kawasan wisata Gunung Galunggung. Beroperasina unggal jam dalapan dugi jam opat sonten. Tah, komplek wisata Galunggung nu sakitu legana ayeuna mah bisa dinikmati sadaya make ieu kandaraan. Jadi, warga nu teu tiasa ameng karena teu aya kandaraan ayeuna man bisa ameng ngangge bus ieu. Hargina teu mahal teuing, normal jiga angkutan nu sanes. Yuk ah pala wargi geura cobian bus hiji ieu!

Topic: leisures
Awug mangrupa kadaharan khas Jawa Barat khususna masarakat sunda. Kadaharan ieu dijieun tina tipung béas anu dicampuran ku gula, cai, uyah, jeung kalapa meunang marud, tuluy diasakeun ku cara diseupan. Awug diseupan ngagunakeun parabot dapur nu ngaranna aseupan. Bentukna nu nyongclo jadi ciri khasna. Rasa nu dihasilkeun nalika diseupan dina aseupan bisa leuwih ngeunah miboga kualitas anu alus alus ogé leuwih seungit. Sanggeus asak awug biasana dipindahkeun kana alas daun cau heula, saacan dibungkus atawa di kan piringkeun. Adonan awug biasana dijieun sababaraha lapisan, aya 2 warna nyaéta bodas jeung bureum semu kacoklatan. Bodas tina tipung béas, beureum tina gula kawung. 

Topic: food & beverages
Tos saminggon abdi bobo peuting-peuting nepikeun tabuh dua peuting lantaran ngerjakeun tugas ti kampus wae. Abdi lieur pisan kana tugas anu dipasihan ku dosen lantaran siga nu teu ereun-ereun, komo batas waktos kanggo ngumpulkeunna oge hampir dekeutan, beuki we abdi teh ngarasa lieur dina sirah. Untungna pas abdi tos rengse ngerjakeun sadaya tugas abdi, aya rerencangan abdi anu ngajakan ameng ka leuwueung kanggo kemping. Abdi atoh pisan basa diajakan naek gunung ku anjeunna lantaran abdi tos lami pisan teu ka luar imah. Komo basa pandemi kamari abdi sareng rerencangan tos jarang patepang lantaran teu tiasa kempel. Tungtungn abdi tiasa kempel deui sareng rerencangan anu tos lami patepang sabari ngarasakeun endahna alam, jauh ti hape jeung laptop. 

Topic: slice of life
Upacara Melasti dilaksanakeun saban sataun sakali, anu mangrupa runtuyan Hari Raya Nyepi di Bali. Melasti, dina sumber Lontar Sunarigama jeung Sanghyang Aji Swamandala nu dirumuskeun dina basa Jawa Kuna nyebutkeun “Mesti ngarania ngiring prewatek dewata angayutkeun laraning jagat, papa klesa, letuhing bhuwana”. Ngiring prewatek dewata, hartina upacara melasti kudu dipiheulaan ku nyembah ka Gusti kalayan sagala rupana dina mangsa lalampahan melasti. Tujuanana nyaeta sangkan bisa nurut kana pituduh dewa minangka wujud Tuhan. Ku nuturkeun pituduh Tuhan, manusa bakal meunang kakuatan suci pikeun ngatur kahirupan di dunya ieu. Ku alatan eta, melasti rada beda jeung ngawula ka Allah dina upacara ngodalin atawa pas ibadah biasa. Dewa-dewa dilambangkan hadir di sabudeureun desa, sarana pretima jeung sakabeh abon Ida Bhatara.

Topic: religion
Jualan barang dina TikTok ayeuna mah seueur dianggo ku seueur jalma bisnis. Tik Tok mangrupikeun aplikasi jejaring sosial sareng platform video musik dimana panggunana tiasa nyiptakeun, ngédit sareng ngabagi klip pidéo pondok lengkep  sareng dipirig ku musik salaku pangrojongna. Kalayan aplikasi ieu, pangguna tiasa gancang sareng gampang nyiptakeun pidéo pondok anu unik pikeun dibagikeun sareng réréncangan ka saluruh dunya. Tapi ayeuna aplikasi TikTok henteu ngan ukur dianggo pikeun unggah atanapi nonton pidéo hungkul. Ayeuna mah  pangguna TikTok ogé tiasa balanja tina TikTok Shop. TikTok shop mangrupikeun fitur balanja online anu disayogikeun ku Aplikasi TikTok anu disayogikeun supados pangguna TikTok tiasa ngajual sareng balanja online. TikTok Shop ieu mangrupikeun fitur anu ngamungkinkeun para panggunana pikeun transaksi ngagaleuh sareng ngajual langsung dina aplikasina. TikTok Shop ngarahkeun panggunana pikeun balanja langsung tanpa kedah lebet kana aplikasi anu sanés. Hal ieu bakal nyepetkeun waktos kanggo pangguna TikTok Shop nalika aranjeunna badé balanja sareng meresan transaksi pameseran produk anu dipikahoyong.

Topic: business
Motivasi para generasi milenial jeung generasi z perlu pisan di apresiasi, mental barudak generasi jaman ayeuna th kuat, henteu hayang deui jadi pagawe tapi hayang boga pagawe, mental na alus leuwih reseup neangan peluang dina dunya usaha karakteristik generasi ieu biasana resep tantangan, hayang kabebasan jeung kreatif pisan matakn ajadi wirausaha jadi pilhan panghade na, jadi wirausaha maranehna jadi bebas berkarya ngalakukeun loba hal, dimana hal hal ieu teh anu ngahasilkeun loba mangfaat. Mangfaat na loba anu paling penting na nyaeta lamun boga usaha pasti mutuhkeun pagawe, eta teh ngurangan salah sahiji masalah nu panggede na di indonesia nyaeta nyerep pagawe jeung ngabuka lapangan pekerjaan.

Topic: business
Bandros, salah sahiji bus pariwisata kabanggaan warga Bandung. Sanes urang Bandung rasana mun acan pernah nyobian naek Bandros. Kamari beurang teh Anida nyobian naek bus Bandros. Anjeuna tos meser tiket ti kaanggalan. Bus Bandrosna ngaliwatan sababaraha tempat wisata di Bandung. Oge ngaliwatan tempat-tempat nu rame jeung bersejarah. Unggal tempat pasti dijelaskeun ku pemandu wisatana nu aya di hareup. Sapanjang jalan Anida merhatikeun tempat sakitar, duh meuni lengkep kieuna nya Kota Bandung teh. Bandros nu ditaekan Anida tos dugi deui ka halte tujuan akhir, tanda perjalanan tos beres. Anida langsung singset kaluar, tuluy neruskeun mesen gojek kanggo uih deui ka bumi.

Topic: leisures
Jalan jalan kulawarga jadi salah sahiji agenda penting ayeuna soalna ering loba ningali jeung ngadenge ribut antar dulu, antar kolot jeung sajabana. Lamun di tilik ieu teh akar masalahna di kurang na komunikasi, komunikasi teh penting pisan keur ngajaga persatuan antar kulawarga jeung dulur dulur. matakna Jalan jalan jeung kabeh kulawarga te penting ameh bisa komunikasi nu bener, ameh bisa deukeut, jadi na teu canggung teu eraan ameh ngke na bisa terus ngajaga silaturahmi na salawasna. Matakna sering sering ayakeun acara bareng jadieun silatturahmi antar kulawarga kuat ameh teu gamoang di pecah belah. Soalna biasana kabeh maalah datang na ti kurang na silaturahmi jadi teu ngatikeun. 

Topic: leisures
Dina ajaran Islam kitab suci anu digunakeun nyaéta Al-Qur'an anu diwangun ku 114 surah, 30 juz, jeung 6236 ayat nurutkeun riwayat Hafsh, 6262 ayat nurutkeun sajarah Ad-Dut, ogé 6214 ayat nurutkeun. kana sajarah Warsy. Ieu sababaraha runtuyan 114 surat dina Al Qur'an, nyaéta, Al Fatihah atawa Pembuka, Al Baqarah atawa Sapi, Ali Imran atawa Kulawarga Imran, An Nisa atawa Awéwé, Al Ma'idah atawa banquet, Al An'am atawa Peternakan, Al-A'raf atawa tempat nu pangluhurna, Al-Anfal atawa rampasan perang, At-Taubah atawa pangampura, Yunus atawa Nabi Yunus, Hud atawa Nabi Hud, Yusuf atawa Nabi Yusuf, Ar-Ra'd atawa Guntur, Ibrahim atawa Nabi Ibrahim, Al-Hijr atawa Gunung Al Hijr, An-Nahl atawa Lebah, Al-Isra' atawa Lalampahan Peuting, Al-Kahfi atawa Guha-Daging, Maryam, Ta Ha, Al-Anbiya, Al-Hajj, Al-Mu' minun atawa Mu'minin, An-Nur atawa Cahaya, Al-Furqan atawa Diskriminator, Asy-Syu'ara' atawa Panyair, An-Naml atawa Sireum, Al-Qasas atawa Carita, Al-'Ankabut atawa Laba-laba, Ar-Rum atawa Rum, Luqman atanapi Kulawarga Luqman, As-Sajdah atanapi Sajdah, Al-Ahzab atanapi Sekutu Saba' atanapi Sabaeans, Fatir atanapi Pencipta, sareng seueur deui.

Topic: religion
Skipping jadi salah sahiji olahraga ringan anu bisa dilakukeun ku saha wae di mana wae. Dina perkembangan nana, ayeuna mah skipping teh dilakukeun make gerakan nu leuwih kompleks. Mun tadina ngan gerakan loncat jeung variasi silang, ayeuna mah loba pisan variasina, jadi aya nu lepas tangan sabeulah, silang dua kali, jeung sajabana. Skipping ge dinilai jadi olahraga nu babari dilakukeun sabab ngan butuh tali skipping hungkul. Komo basa wabah covid-19 mah, sabab ulah ka tempat umum, jadi loba masyarakat nu ngajadikeun olahraga skipping jadi rutinitas olahraga harianna. Gerakan dasarna nu gampang, jeung harga alatna nu murah, ngajadikeun ieu olahraga teh favorit masyarakat ti saprak covid-19 dugi ka ayeuna. Ieu jadi olahraga pilihan nu masih eksis dugi ka ayeuna.

Topic: sports
Manuk Dadali mangrupakeun hiji conto tembang rahayat anu ngagambarkeun rasa cinta ka nagara. Dicutat tina buku Indonesia Pusaka karangan Sopan Adrianto (2020: 106), Manuk Dadali mangrupakeun gambaran Manuk Garuda anu jadi lambang nagara Indonesia. Sanajan tembang Manuk Dadali mangrupa tembang rahayat, tembang ieu kakoncara di loba wewengkon di luar Jawa Barat. Nu nulis lagu Manuk Dadali nyaeta Sambas Mangundikarta, panulis lagu anu lahir taun 1926. Harti anu aya dina tembang Manuk Dadali, nyaeta ngeunaan kagagahan manuk Garuda minangka lambang nagara Indonésia. Lirik lagu Manuk Dadali ngandung ajen katengtreman jeung persatuan, nu katingali dina rumpaka kawih “Resep ngahiji rukun sakabehna” nu hartina “Bagea ngahiji, sauyunan, pinuh nasionalisme”.

Topic: culture & heritage
Aya sababaraha kaunggulan lamun urang  milih ngamimitian boga usaha jeung jadi wirausahawan. Kauntungan nana jadi wirausaha nyaeta urang jadi ngagaduhan kasempetan pikeun ngatur pagawean urang sorangan ka asup jam gawe jeung liburan na. Urang bisa  ngasah kaahlian urang jeung ningkatkeun kreativitas urang oge. Urang bisa ningali potensi urang lamun jadi pamingpin anu  kudu ngatur sagala jeung tanggung jawab. Tanpa iwal, dina tungtungna urang bisa mantuan muka lapangan pagawean anu di butuhkeun pikeun masarakat. Sajaba ti eta, kauntungan jadi wirausaha nyaeta pikeun ngahasilkeun kauntungan anu leuwih gede keur kahirupan jeung tangtuna bisa dipake salaku tambahan modal atawa malah tabungan keur mangsa nu bakal datang.

Topic: business
Jengkol, atawa dina basa Latin Archidendron pauciflorum, kapanggih di Asia Tenggara, utamana Indonésia. Tutuwuhan ieu sering dikonsumsi salaku sayuran seger atanapi semur.
Sanaos seungitna seungit, mangpaat jengkol pikeun kaséhatan sanés oléh-oléh. Ieu sababaraha di antarana:
1. Ngalawan Radikal Bébas
Jengkol ngandung vitamin A jeung C di jerona. Dua vitamin ieu bertindak minangka antioksidan anu tiasa ngalawan radikal bébas, nyababkeun panurunan daya tahan awak, janten, ti ayeuna anjeun henteu kedah ngaraos dosa upami tuang jengkol sakedik nalika anjeun ngarasa teu sehat.
2. Nyegah Anemia
Kandungan zat besi anu cukup loba dina jengkol mangpaat pikeun ngaronjatkeun produksi sél getih beureum. Ku kituna, konsumsi jengkol mangpaat pikeun nyegah anemia. Anémia dicirikeun ku awak anu gancang capé, sok tunduh, kulitna kusem, sareng karasa tiis dina panangan. Kaayaan ieu tiasa dihindari ku ngonsumsi tuangeun anu beunghar zat beusi, salah sahijina nyaéta jengkol.

Topic: food & beverages
Ulin ge bisa jadi salah sahiji cara ngaleungitkeun stres nu aya dina pikiran. Rek ulinna sorangan, atawa jeung babaturan teu masalah. Rek ngan saukur leumpang di buruan atawa naek gunung ge teu nanaon. Nu penting mah urang bisa nyeuseup udara anu seger. Malah pernah hiji waktu naek gunung sorangan da pikiran keur stres. Di sapanjang jalan teh rasa stres ngaleungit lantaran urangna oge cape jadi teu mikiran hal nu sejen salian ti hayang geura-geura nepi puncak jeung istirahat. Ceuk urang mah kagiatan anu bisa nyieun urang kesangan teh cara nu paling ampuh jang ngaleungitkeun stress. Lantaran awak teh jadi leuwih ngarespon kana rasa cape.

Topic: slice of life
Unggal agama pasti boga kitab suci na masing-masing, kaasup Budha. Kitab suci sorangan nyaeta Wahyu anu ngajarkeun ajaran agama sareng kacatet dina buku pikeun dibaca ku pengikutna. Budha mikawanoh sababaraha aliran, nu kawentar nyaeta Theravada, Tantrayana, jeung Mahayana. Numutkeun buku Who Is He: Buddha Series (2000:1) karangan Gillian Stokes, aliran Theravada umumna diturutan di Thailand, Burma jeung Sri Lanka, sedengkeun aliran Tantrayana diamalkeun ku Budha di Tibet. Di Indonesia, bisa ditingali tina candi-candi peninggalan sajarah saperti Borobudur, Pawon, jeung Mendut yen penganut agama Budha harita nuturkeun aliran Mahayana. Tripitaka mangrupikeun istilah anu dianggo ku sababaraha agama Budha pikeun ngajelaskeun teks kanonik. Harti Tripitaka sorangan nyaeta tilu karanjang.

Topic: religion
Kumargi abdi teh pengusaha alit dina widang IT, dimana hasil padamelan abdi aya dina bentuk software anu henteu katingali sacara fisik, ieu aya sababaraha sisindiran ti rerencangan sareng tatangga nalika abdi nembe ngamimitian.
- Masih damel di Gunung Kawi, bro (*maksadna klenik*)
- Maen game saban waktu, naha sok hareupeun komputer, teu cape
- Eh si A ayeuna mah ngajual baju, teu hayang ngan jadi tukang dagang, misalna ngajual bakso.
- Eh, abdi gaduh lowongan padamelan di perusahaan ieu. Gajih henteu goréng, anjeun terang
Intina, upami anjeun nembé ngamimitian janten pengusaha dina séktor perangkat lunak, siap-siap nampi sindiran sabab anjeun sering dianggap pangangguran. Padahalmah nu ayeuna jadi jalma nu beunghar teh alatan sofware siga Bill Gates, jeung Elon Musk.

Topic: business
Urban Farming Center mangrupa Tempat ieu alus paranti ngajak budak didinya bisa ngajarkeun budak kumaha cara na pepelakan bisa tumbuh imimitian tina cara melak siki, perawatan pepelakan dugi ka panén. Tempat wisata ieu éndah pisan sabab dipinuhan ku rupa-rupa kembang anu warna - warni, suasana na di jieun asa di desa desa di luar negeri tepat na di eropa. Mun lempang rada kajerona deui ge aya kebon binatang mini jeung loba tatangkalan nu mereun can pernah apal. aya penjelasan na lengkep. Tapi salian ti eta tempat ieu ge cocog pisan salaku tempat poto poto, latar foto na endah jeung aya babaraha spot poto nu Instagramable loba imah  imah mini gaya Éropa.

Topic: leisures
Kursus heula di driving range, Ieu ngandung harti yén anjeun kudu mimitian ti latihan nembak anjeun dina jarak nyetir lokal saméméh anjeun "diidinan" maén dina lapangan golf. Teu perlu repot-repot meuli set lengkep klub golf, sabab anjeun masih dina tahap bubuka jeung teu nyaho sapinuhna butuh klub katuhu nurutkeun postur awak jeung karakter stroke. Seueur rentang nyetir nyéwa tongkat golf, sareng anjeun ngan ukur kedah nyiapkeun dana khusus pikeun ieu. Anggap anjeun cicing di Jakarta, kuring bakal ngagunakeun estimasi ongkos per datangna dumasar kana Daptar Harga milik Pringgondani Driving Range kalawan rinci handap: Harga pikeun nyéwa iteuk variasina, biasana sabudeureun Rp 150.000-Rp 300.000 per batang. datangna jeung anjeun ngan butuh 1 -2 stik di awal latihan. Harga pikeun nyéwa bal di sababaraha rentang nyetir bakal rada langkung mirah upami anjeun latihan dina dinten minggu, sareng sanés dina sabtu minggu. Anu kedah diperhatoskeun nyaéta anjeun kedah latihan rutin dina jarak nyetir pikeun nguatkeun dasar téknis anjeun dina maén golf

Topic: sports
Cara maen sepatu roda anu bener, kahiji siapkeun heula alat-alatna, nyaeta sapatu roda, urang bisa meuli di toko olahraga atawa nyewa di tempat rental sapatu roda. Ukuranna biasana nurutkeun ukuran sapatu sakumaha biasa. Sedengkeun pikeun parabot tambahan lianna, nyaéta helm pikeun ngajaga sirah urang tina tatu, sarta pelindung siku jeung dengkul. Kadua, saluyukeun posisi awak urang. Buka suku urang rubak taktak eta, ngabengkokkeun tuur rada nepi ka handap dina posisi jongkok. Turunkeun imbit urang ka handap sareng condong rada ka hareup kalayan nyaman. Konci pikeun maen ieu teh nyaeta kasaimbangan, sarta posisi ieu bakal nyegah anjeun tina tiguling. Katilu, leumpang kawas bebek, sanggeus geus mahir kakara diajar ngageser ku nyorong hiji suku jeung ngageser jeung suku séjén. Tungtungna, diajar kumaha eureun ku mencét rem dina sapatu anu katuhu.

Topic: sports
Kulawarga urang ulin di pantai. Indung kuring marengan adina ulin ka keusik, ari bapa mah marengan kuring ngojay. Sanaos tiasa ngojay, kuring masih hariwang ku ombak laut, teras kuring ngajak bapak kuring ngiringan. Sanggeus ngojay, kuring balik deui ka basisir sarta diuk handapeun payung indung kuring nyéwa. Waktu éta, indung kuring keur mesen dahareun, sarta kuring nu keur kalaparan, langsung mesen sababaraha masakan favorit kuring. Dahareun dilayanan ti réstoran beachside dimana urang maréntahkeun éta pohara alus. Kalayan beuteung pinuh, kuring leumpang santai di pantai bari hurungkeun kaméra sareng nyandak sababaraha pidéo. Puas leumpang, kuring balik deui ka tempat diukna indung, bapa jeung adina. Kuring tuluy ngajak poto babarengan. Kami nyandak seueur poto sareng Pantai Kuta anu indah di latar tukang.

Topic: leisures
Keur urang mah teu kudu indit kamamana jeung pasangan teh. Nongton TV babarengan sabari mesekan koaci ge geus ngarasa bungah hate teh. Ieu liburan nu low budget, ngan saukur nyadiakeun cemilan. Mindeng nongton TV karesep arurang duaan, nyaeta acara kartun atawa acara olahraga siga badminton. Sabari nongton biasana mun urang nyadiakeun koaci, ku urang sok dipesekan heula koacina tina cangkangna, ngarah manehna tinggal am ngadahar. Ieu emang hal nu paling bucin nu ku urang lakukeun jang pasangan, ngarah pasangan teu kudu ribet mukana. Tapi dipikir-pikir mah justru mesekan koaci teh hal anu paling mengasikkan daripada urang tinggal am ngadahar mah.

Topic: slice of life
Ngalogat oge salah sahiji kagiatan rutin keur pasantren. Bahan anu dilogatna biasana kitab anu gundul euweuh jabar jeeran. Jadi tugasna teh ngadangukeun guru nerangkeun ku urang dilogat di tiap huruf arabna. Cara ngalogatna oge biasana ti luhur ka handap, matakan bakal katinggali renyek tulisan hideung lamun beres ngaji. Jaman urang mah masih keneh jarang nu ngalogat make pulpen teh, biasana make awi tuluy dicelupkeun kana tinta. Dina tungtung awi aya sajenis beusi atawa plastik anu nyungcung ngarah babari pas ngalogatna. Ieu ge sok dipake jang bahan kaligrafi, sabab jadi bebas ukuran tulisanana rek ipis atawa kandel. Kitab anu dilogat biasana sarua kabeh, sabab hiji materi. Beda jeung kitab anu jang ngapalkeun, eta mah sewang-sewangan boga hanca.

Topic: religion
tahlilan nyaeta tradisi anu hade tur dihalalkeun dina agama saperti dina hadits nabi “Sing saha jalma anu nyieun perkara anyar anu hade dina Islam, maka pahalana jeung pahala jalma anu nuturkeun manehna jeung moal ngurangan saeutik tina pahalana, jeung sing saha anu nyieun perkara anyar anu goréng dina Islam, maka pikeun manéhna dosa-dosana jeung dosa-dosa jalma-jalma anu nuturkeun manéhna jeung dosa-dosana moal dikurangan saeutik saeutik” (Shahih Muslim hadits no.1017, kitu deui anu diriwayatkeun ka Shahih Ibnu. Khuzaimah, Sunan Baihaqi Alkubra, Sunan Addarimiy, Sahih Ibnu Hibban jeung réa-réa deui). Hadits ieu ngajelaskeun harti Bid'ah hasanah sareng Bid'ah dhalalah. Tengetan hadits-na, sanes anjeunna nyarankeun?, hartosna upami anjeun gaduh pendapat atanapi ide énggal anu ngajantenkeun Islam janten saé, teras lakukeun.100 taun, tapi rébuan taun bakal terus sareng kamajuan bakal muncul, modernisasi, maot para ulama, marakna maksiat, ku kituna tangtuna hal-hal anyar pasti dibutuhkeun sangkan umat Islam leuwih jagjag dina kamulyaan, nya eta wujud kasampurnaan agama ieu, anu masih keneh bisa dipake nepi ka ahir jaman, ieu hartina ayatna: "ALYAUMA AKMALTU LAKUM DIINUKUM...", anu hartosna "Poe ieu Kami parantos nyampurnakeun agama anjeun pikeun anjeun, kuring parantos nyampurnakeun kanikmatan anjeun pikeun anjeun, sareng ngaberkahan Islam salaku agama anjeun",

Topic: religion
Khotbah ngeunaan nyiapkeun bekel amal saacan maot. Tiap makhluk anu hirup pasti ngarasakeun maot, kaasup jelema. Jadi kudu aya persiapan samemeh nyanghareupan maot. Tangtuna loba hal. Ngan sahenteuna aya tilu hal nu dibahas. Nu kahiji kudu ngalakukeun amal kasaean saikhlasna jeung samaksimalna oge kudu sampurna. Boh eta interaksi ka Allah SWT atawa ka manusa. Nu kadua nyiapkeun amal nu tuluy ngalir pahalana. Siga ngalobakeun amal jariyah, elmu nu mangpaat, sarta ngadidik anak nu sholeh nu bisa ngadoakeun urang engkena. Nu kaitlu ngadoa ngameh dibere husnul khotimah. Di antara tanda husnul khotimah nyaeta lamun ngucapkeun kalimat laa ilaaha illallaah diakhir hayatna.

Topic: religion
Ieu novel anu judulna A+ alus pisan jeung nagih keur di baca tutuluyan, caritana unik jeung matak pikabitaeun resep pisan maca na nepi ka sok poho kana waktu. Carita na nyaritakeun sakelompok rumaja anu ngalawan sistem ranking paralel di sakolana SMA BINA INDONESIA. Tokoh jeung karakter ogé bisa patali jeung kahirupan nyata. Tokoh tokoh na nyaeta aya Re Digantara, Keenan Aditya. Kalypso Dirgantara, Adinda Aletheia sareng Aurora Calista. Unggal karakter saimbang sareng gaduh carita latar anu beda-beda jeung sarua berat na.  konflikna oge rupa rupa, ti konplik nu sapele nepi ka konflik nu berat, ti nu carita cinta cintaan nepi ka drama keluarga nu mengerikan. Eusi caritana ogé tegang, loba plot twists anu teu disangka-sangka.

Topic: leisures